**แผนการจัดการเรียนรู้ที่ 7**

รายวิชา คณิตศาสตร์ รหัสวิชา ค 16101 ชั้นประถมศึกษาปีที่ 6

กลุ่มสาระการเรียนรู้ คณิตศาสตร์ ภาคเรียนที่ 1 ปีการศึกษา 2566

หน่วยการเรียนรู้ที่ 4 ชื่อหน่วย ร้อยละและอัตราส่วน เวลา 18 ชั่วโมง

เรื่อง โจทย์ปัญหาการหาร้อยละเกี่ยวกับการซื้อขาย เวลา 1 ชั่วโมง ครูผู้สอน นางสาวเนตรชนก ยอดแก้ว

----------------------------------------------------------------------------------------------------------------------------------

**1. มาตรฐานการเรียนรู้ / ตัวชี้วัด**

มาตรฐาน ค 1.1 : เข้าใจความหลากหลายของการแสดงจำนวน ระบบจำนวน การดำเนินการของ จำนวน ผลที่เกิดขึ้นจากการดำเนินการ สมบัติของการดำเนินการ และนำไปใช้

ตัวชี้วัด ค 1.1 ป.6/12 : แสดงวิธีหาคำตอบของโจทย์ปัญหาร้อยละ 2 – 3 ขั้นตอน

**2.สาระสำคัญ / ความคิดรวบยอด**

การแก้โจทย์ปัญหาร้อยละ ต้องเข้าใจความหมายของร้อยละ และการเทียบบัญญัติไตรยางศ์ แล้ววิเคราะห์โจทย์และแสดงวิธีหาคำตอบ โดยใช้กระบวนการแก้ปัญหาของโพลยา มี 4 ขั้นตอน เริ่มจาก ทำความเข้าใจปัญหา วางแผนแก้ปัญหา ดำเนินการตามแผน และตรวจสอบ

**3. จุดประสงค์การเรียนรู้**

1. บอกขั้นตอนการวิเคราะห์โจทย์ปัญหาโดยใช้ความรู้เรื่องร้อยละเพื่อหาคำตอบได้ (K)
2. เขียนขั้นตอนการวิเคราะห์โจทย์ เมื่อกำหนดโจทย์ปัญหาร้อยละให้ได้ (P)
3. แสดงวิธีหาคำตอบของโจทย์ปัญหาร้อยละได้ถูกต้อง (P)
4. นำความรู้เกี่ยวกับโจทย์ปัญหาร้อยละไปใช้ในชีวิตจริงได้ (A)

**ทักษะและกระบวนการทางคณิตศาสตร์**

1. ใช้ทักษะกระบวนการของโพลยา 4 ขั้นตอน
2. เชื่อมโยงความคิดจากการอภิปรายร่วมกัน
3. ใช้ภาษาและสัญลักษณ์ทางคณิตศาสตร์ในการสื่อสาร

**คุณลักษณะอันพึงประสงค์**

1. ทำงานอย่างเป็นระบบ
2. มีระเบียบวินัย
3. มีความรอบคอบ
4. มีความรับผิดชอบ
5. มีวิจารณญาณ
6. มีความเชื่อมั่นในตนเอง
7. ตระหนักในคุณค่าและมีเจตคติที่ดีต่อวิชาคณิตศาสตร์

**4. สาระการเรียนรู้**

โจทย์ปัญหาและการแก้โจทย์ปัญหาเกี่ยวกับร้อยละเกี่ยวกับการซื้อขาย

**5. กระบวนการจัดการเรียนรู้**

**1. ขั้นการนำเสนอบทเรียนต่อทั้งชั้น**

**ขั้นนำเข้าสู่บทเรียน**

1. นักเรียนทบทวนความรู้เกี่ยวกับโจทย์ปัญหาร้อยละ การซื้อขาย กำไร ขาดทุน ลดราคาและร่วมกันอภิปราย โดยครูสนทนากับนักเรียนเกี่ยวกับการจำหน่ายสินค้าในชีวิตประจำวัน นิยมบอกส่วนลดเป็นร้อยละหรือเปอร์เซ็นต์ ต้องคำนวณส่วนลดโดยคิดเทียบจากราคาที่ติดไว้ เช่น “เสื้อตัวหนึ่งลดราคา 10% ” หมายความว่า ติดราคาไว้ 100 บาท ลดให้ 10 บาท หรือ ติดราคาเสื้อไว้ 100 บาท ขายไป 90 บาท
2. ยกตัวอย่างทำนองนี้ 2 – 3 ตัวอย่าง ให้นักเรียนบอกส่วนลดตามร้อยละที่กำหนด

* ขายพัดลมลดราคา 25%
* วิทยุเครื่องหนึ่งลดราคา 20%

**2. ขั้นการศึกษากลุ่มย่อย**

2.1 นักเรียนเข้ากลุ่มทบทวนบทบาทของสมาชิกในการทำงานกลุ่ม

2.2 ให้นักเรียนแต่ละกลุ่มอ่านทบทวนแสดงวิธีทำและหาคำตอบตามกระบวนการแก้ปัญหา

3. **ขั้นประเมินผล**

3.1 นักเรียนทำแบบทดสอบวัดความสามารถในการแก้ปัญหาท้ายวงจรที่ 1 จำนวน 1 ข้อ ประกอบด้วย 2 ข้อย่อย รวม 10 คะแนน เป็นรายบุคคล เพื่อตรวจสอบความเข้าใจในเนื้อหาที่เรียน และฝึกทักษะการแก้ปัญหาตามกระบวนการแก้ปัญหาของโพลยา โดยกำหนดเวลาให้นักเรียน เสร็จแล้วให้ส่งภายในเวลาที่กำหนด

**4. ขั้นตรวจสอบผลงาน**

4.1 ครูตรวจแบบทดสอบวัดความสามารถในการแก้ปัญหา และแจ้งผลให้นักเรียนทุกคน ทุกกลุ่มทราบในชั่วโมงต่อไป

**5. ขั้นการคิดคะแนนการพัฒนา**

5.1 หาค่าผลต่างคะแนนฐาน (คะแนนทดสอบก่อนเรียน) กับคะแนนที่ทำแบบทดสอบท้ายวงจรที่ 1 นำไปเทียบกับคะแนนการพัฒนาเป็นรายบุคคลตามเกณฑ์ที่กำหนดไว้ นำคะแนนการพัฒนารายบุคคลมาเป็นคะแนนกลุ่ม แล้วหาการพัฒนาเฉลี่ยของกลุ่ม

**6. การบูรณาการ**

🞏 บูรณาการสวนพฤกษศาสตร์โรงเรียน

🞏 บูรณาการโครงงานฐานวิจัย

🞏 บูรณาการกับหลักปรัชญาของเศรษฐกิจพอเพียง

🞏 บูรณาการข้ามกลุ่มสาระการเรียนรู้...........................................

🞏 อื่นๆ (ระบุ) .............................................................................................................................

**7. ภาระงาน / ชิ้นงาน**

แบบทดสอบวัดความสามารถในการแก้ปัญหา

**8. สื่อและแหล่งเรียนรู้**

**8.1 สื่อ**

1. แบบทดสอบวัดความสามารถในการแก้ปัญหา
2. หนังสือเรียนคณิตศาสตร์และแบบฝึกหัด ป. 6 สสวท. เล่ม1

**8.2 แหล่งเรียนรู้**

-

**9. การวัดและประเมินผล**

|  |  |  |  |
| --- | --- | --- | --- |
| **รายการวัดและประเมินผล** | **วิธีการประเมิน** | **เครื่องมือประเมิน** | **เกณฑ์การประเมิน** |
| ด้านความรู้(K) | ทำกิจกรรมจากแบบทดสอบวัดความสามารถในการแก้ปัญหาท้ายวงจรที่ 1 | แบบทดสอบวัดความสามารถในการแก้ปัญหาท้ายวงจรที่ 1 | 70% ขึ้นไป ถือว่าผ่านเกณฑ์การประเมิน |
| ด้านทักษะ/กระบวนการ(P) | สังเกตพฤติกรรมด้านทักษะกระบวนการ | แบบสังเกตพฤติกรรมด้านทักษะกระบวนการ | นักเรียนได้คะแนนระดับคุณภาพดีขึ้นไป |
| ด้านคุณลักษณะอันพึงประสงค์(A) | สังเกตพฤติกรรมด้านคุณลักษณะที่พึงประสงค์ | แบบสังเกตพฤติกรรมด้านคุณลักษณะ ที่พึงประสงค์ | นักเรียนได้คะแนนระดับคุณภาพดีขึ้นไป |
| สมรรถนะสำคัญของผู้เรียน(C) | สังเกตพฤติกรรมสมรรถนะสำคัญของผู้เรียน | แบบสังเกตพฤติกรรมสมรรถนะสำคัญของผู้เรียน | นักเรียนได้คะแนนระดับคุณภาพดีขึ้นไป |

**10. กิจกรรมเสนอแนะ**

............................................................................................................................................................................................................................................................................................................................................................

**11. ความเห็นของผู้บริหาร / ผู้ที่ได้รับมอบหมาย**

............................................................................................................................................................................................................................................................................................................................................................

ลงชื่อ.............................................................................

(นางจรัสศรี สุกแดง)

หัวหน้ากลุ่มสาระการเรียนรู้คณิตศาสตร์

วันที่ 21 เดือน กรกฎาคม พ.ศ. 2566

ลงชื่อ.............................................................................

(นายอภิเชษฐ์ อาศัย)

รองผู้อำนวยการสถานศึกษาโรงเรียนนิคมพัฒนาผัง ๖

วันที่ 21 เดือน กรกฎาคม พ.ศ. 2566

**12. บันทึกผลหลังการจัดการเรียนรู้**

12.1. สรุปผลการจัดการเรียนรู้

นักเรียนจำนวน 34 คน

ผ่านจุดประสงค์การเรียนรู้ 31 คน คิดเป็นร้อยละ 91.18

ไม่ผ่านจุดประสงค์การเรียนรู้ 3 คน คิดเป็นร้อยละ 8.82

12.2 ผลการจัดกิจกรรมการเรียนรู้

1) ด้านความรู้ *สามารถแก้โจทย์ปัญหาร้อยละ การซื้อขาย กำไร ขาดทุน ลดราคา กับชีวิตประจำวันได้ นักเรียนแสดงวิธีหาคำตอบ ทำแบบทดสอบได้ถูกต้อง คะแนนเฉลี่ยร้อยละ 83.82 และจำนวนนักเรียนผ่านเกณฑ์คะแนนร้อยละ 70 จำนวน 31 คน คิดเป็นร้อยละ 91.18*

2) ด้านทักษะ/กระบวนการ *นักเรียนสามารถดำเนินการแก้ปัญหา เชื่อมโยงความรู้ ตามลำดับขั้นตอน มีการตรวจสอบความถูกต้องความสมเหตุสมผล*

3) ด้านคุณลักษณะอันพึงประสงค์ *นักเรียนมีความมุ่งมั่นทำงานให้สำเร็จ ทำงานทันเวลา คิดไตร่ตรองอย่างรอบคอบ รวมรวบข้อมูล และเลือกตัดสินใจค่อนข้างดี ตระหนักในคุณค่าและมีเจตคติที่ดีต่อวิชาคณิตศาสตร์*

12.3 ปัญหาและอุปสรรค *ในการทำความเข้าใจโจทย์และดำเนินการแก้ปัญหา นักเรียนบางส่วนยังไม่เข้าใจ นักเรียนจะต้องแปลความโจทย์ให้เข้าใจจึงจะสามารถแก้ปัญหาได้*

12.4 แนวทางในการแก้ปัญหาและพัฒนา *ให้นักเรียนฝึกทำความเข้าใจโจทย์ให้มากขึ้น สนับสนุนให้เพื่อนในกลุ่มช่วยเหลือเกื้อกูลกัน และครูซ่อมเสริมนักเรียนที่ทำไม่ได้ ให้รางวัลและคำชมเชยกลุ่มที่ร่วมมือกันทำงานจนสำเร็จ*

ลงชื่อ.............................................................................ผู้สอน

(นางสาวเนตรชนก ยอดแก้ว)

วันที่ 16 เดือน สิงหาคม พ.ศ. 2566

**13. ความเห็นของผู้บริหาร / ผู้ที่ได้รับมอบหมายหลังการจัดการเรียนรู้**

............................................................................................................................................................................................................................................................................................................................................................

ลงชื่อ.............................................................................

(นางจรัสศรี สุกแดง)

หัวหน้ากลุ่มสาระการเรียนรู้คณิตศาสตร์

วันที่ 16 เดือน สิงหาคม พ.ศ. 2566

ลงชื่อ.............................................................................

(นายอภิเชษฐ์ อาศัย)

รองผู้อำนวยการสถานศึกษาโรงเรียนนิคมพัฒนาผัง ๖

วันที่ 16 เดือน สิงหาคม พ.ศ. 2566